**Indokolás Csókakő Községi Önkormányzat Képviselő-testületének**

**a Csókakői Közös Önkormányzati Hivatalban foglalkoztatott köztisztviselők 2021. évi illetményalapjáról szóló 1/2021. (II.3.) önkormányzati rendeletéhez**

***A Kormány a veszélyhelyzet kihirdetéséről szóló 478/2020.(XI.3.) Kormányrendelettel, 2020. november 4. napi hatállyal Magyarország egész területére veszélyhelyzetet hirdetett ki. A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerint veszélyhelyzetben a települési önkormányzat képviselő-testületének feladat- és hatáskörét a polgármester gyakorolja, melynek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.***

***Így az alábbi javaslat tekintetében a polgármesterek döntenek a képviselő-testület helyett.***

**I.**

**Általános indokolás**

Magyarország 2021. évi központi költségvetéséről szóló 2020. évi XC. törvény (a továbbiakban: költségvetési törvény) 61. § (6) bekezdése felhatalmazást ad a helyi önkormányzat képviselő-testületének, az alábbiak szerint:

*„A helyi önkormányzat képviselő-testülete rendeletben a 2021. évben - az önkormányzat saját forrásai terhére - a helyi önkormányzat képviselő-testületének polgármesteri hivatalánál, közterület-felügyeleténél, illetve a közös önkormányzati hivatalnál foglalkoztatott köztisztviselők vonatkozásában - a közszolgálati tisztviselőkről szóló 2011. évi CXCIX. törvényben foglaltaktól eltérően - az (1) bekezdésben meghatározottnál magasabb összegben állapíthatja meg az illetményalapot. A magasabb illetményalap szerint megállapított havi illetmény nem haladhatja meg a Központi Statisztikai Hivatal által hivatalosan közzétett, a tárgyévet megelőző évre vonatkozó nemzetgazdasági havi átlagos bruttó kereset tízszeresét. Személyi illetmény esetén e bekezdés szabályai akként alkalmazandók, hogy pótlék ez esetben sem fizethető.”*

Az előbbiekben meghatározott illetményalap-emelés önkormányzati rendeletben történő meghatározására a költségvetési törvény 76. § (3) bekezdésének b) pontja teremt lehetőséget.

A fenti felhatalmazó rendelkezésnek megfelelően a képviselő-testületeknek lehetősége van arra, hogy a közös hivatalnál foglalkoztatottak tekintetében 2021. évre vonatkozóan 38650,-Ft-nál magasabb összegben állapítsa meg a köztisztviselői illetményalapot.

Az illetményalap megemelésére vonatkozóan mindkét érintett képviselő-testület részéről rendeletalkotás szükséges.

**II.**

**Részletes indokolás**

**1. §-hoz:**

A köztisztviselői illetményalap 46380,-Ft-ra emeléséről rendelkezik.

**2. §-hoz:**

Hatálybaléptető és alkalmazásról szóló rendelkezés.

**3. §-hoz:**

Hatályon kívül helyező rendelkezés.